REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

12 Broj: 06-2/352-12

26. decembar 2012. godine

B e o g r a d

Z A P I S N I K

29. SEDNICE ODBORA ZA FINANSIJE, REPUBLIČKI BUDžET

I KONTROLU TROŠENjA JAVNIH SREDSTAVA,

ODRŽANE 24. DECEMBRA 2012. GODINE

Sednica je počela u 9,35 časova.

Sednicom je predsedavala Vesna Kovač, predsednik Odbora.

Sednici su prisustvovali članovi Odbora: Zoran Antić, Veroljub Arsić, Vojislav Vujić, Zoran Kasalović, dr Milorad Mijatović, Zoltan Pek, Radmilo Kostić, Dragan Tomić; i zamenici članova Odbora, Mirjana Marjanović i Slobodan Jeremić.

Sednici nisu prisustvovali Radojko Obradović, zamenik predsednika Odbora i članovi Odbora: Žika Gojković, mr Božidar Đelić, Bojan Đurić, Đorđe Stojšić i dr Mirko Cvetković.

Sednici su prisustvovali narodni posalanici Radoslav Komlenović i dr Vladimir Marinković, zamenici članova Odbora.

Na predlog predsednika, Odbor je većinom glasova (devet za) utvrdio sledeći

D n e v n i r e d

1. Razmatranje Predloga zakona o javnim nabavkama, koji je podnela

Grupa od 138 narodnih poslanika (broj 404-4113/12 od 7. decembra 2012. godine).

**Prva tačka dnevnog reda:** Razmatranje Predloga zakona o javnim nabavkama, u načelu.

Veroljub Arsić, predstavnik predlagača je izrazio zadovovoljstvo što se, posle kontinuiranog rada Radne grupe na izradi predloga zakona, Predlog zakona o javnim nabavkama našao u skupštinskoj proceduri. Prema njegovim rečima, cilj donošenja ovog zakona je sprečavanje korupcije u procesu javnih nabavki. Novine koje donosi ovaj Predlog zakona su: centralizacija javnih nabavki, zabrana aneksiranja ugovora, kao i uvođenje antidiskriminacionih mera u procesu javnih nabavki.

Nakon izlaganja predstavnika predlagača, Odbor je većinom glasova (11 za) odlučio da predloži Narodnoj skupštini da prihvati Predlog zakona o javnim nabavkama u načelu.

Za izvestioca Odbora na sednici Narodne skupštine određena je Vesna Kovač, predsednik Odbora.

Sednica Odbora je zaključena u 9,40 časova.

Sastavni deo ovog zapisnika je tonski snimak 29. sednice Odbora za finansije, republički budžet i kontrolu trošenja javnih sredstava.

za SEKRETAR ODBORA PREDSEDNIK ODBORA

Dragica Krstić-Purešević Vesna Kovač